చెన్నై: అన్నాడీఎంకేలోని టీటీవీ దినకరన్ మద్దతుదారులైన 19 మంది ఎమ్మెల్యేలకు తమిళనాడు అసెంబ్లీ స్పీకర్ నోటీసులిచ్చారు. వారి వైఖరి ఏమిటో సెప్టెంబర్ 5లోగా వివరణ ఇవ్వాలని ఆయన ఆదేశించారు. తిరుగుబాటు ఎమ్మెల్యేలపై అనర్హత వేటు వేయాలన్న అభ్యర్థనపై 19 మంది ఎమ్మెల్యేలకు స్పీకర్ నోటీసులివ్వడం ఇది రెండోసారి. అన్నాడీఎంకేలోని పళనిస్వామి, పన్నీర్ సెల్వం వర్గాల విలీనం పట్ల తాము అసంతృప్తిగా ఉన్నామని, ముఖ్యమంత్రికి తాము మద్దతు ఉపసంహరించుకుంటున్నామని పేర్కొంటూ 19 మంది దినకరన్ వర్గం ఎమ్మెల్యేలు ఇటీవల గవర్నర్ విద్యాసాగర్రావుకు మెమొరాండం సమర్పించారు. శశికళ, దినకరన్ వర్గీయులైన ఈ ఎమ్మెల్యేలంతా ప్రస్తుతం పుదుచ్చేరి రిసార్ట్లో బస చేస్తున్నారు. పళనిస్వామి అసెంబ్లీలో తన బలం నిరూపించుకోవాలని, దినకరన్ ముఖ్యమంత్రి పగ్గాలు చేపట్టాలని ఈ తిరుగుబాటు ఎమ్మెల్యేలు డిమాండ్ చేస్తున్నారు.
chennai: annadienkeloni ttv dinakaran maddatudaarulaina 19 mandi emmelyelaku tamilanadu assembley speaker notiisulichaaru. vaari vaikhari emito september 5loga vivarana ivvaalani aayana aadesinchaaru. tirugubaatu emmelyelapai anarhata vetu veyalanna abhyardhanapai 19 mandi emmelyelaku speaker notisulivvadam idhi rendosari. annadienkeloni palaniswamy, pannir selvam vargala vileenam patla taamu asantruptigaa unnaamani, mukhyamantriki taamu maddatu upasamharinchukuntunnaa perkontu 19 mandi dinakaran vargam emmelyelu iteevala gavarnar vidyaasaagarraavuku memorandam samarpinchaaru. sasikala, dinakaran vargeeyulaina ee emmelyelanta prastutam puducheri resartlo basa chestunnaru. palaniswamy assembleelo tana balam niroopinchukovaalani, dinakaran mukhyamantri paggaalu chepattalani ee tirugubaatu emmelyelu demand chestunnaru.